劉佩玥演活巴渣妹搶Fo
藝人劉佩玥(Moon)於無綫劇集《逆天奇案2》以新身份登場,與上輯的角色完全不同,今輯她完美演繹出巴渣及爛賭形象,令人眼前一亮。她笑言角色不跟規矩、靠小聰明行事,故感覺超好玩,但她也不諱言拍攝時體力消耗大:「因為佢係黐黐哋,同現實嘅我都好唔同吓,演起上嚟都有一定難度。」
Moon亦於劇中的法庭戲大晒演技,獨攬差不多約4分半鐘戲份,期間還淚如雨下,她坦言該場戲很複雜:「演嘅時候要諗,點樣令到觀眾既相信又懷疑,呢個係難度所在。(點培養情緒應付喊戲?)主要係令自己放輕鬆。」